**«Қазақстан Республикасының кейбір заңнамалық актілеріне туристік саланы қолдау мәселелері бойынша**

**өзгерістер мен толықтырулар енгізу туралы» Қазақстан Республикасы Заңының жобасына**

**САЛЫСТЫРМАЛЫ КЕСТЕ**

|  |  |  |  |  |
| --- | --- | --- | --- | --- |
| **№****р/с** | **Құрылымдық элемент** | **Қолданыстағы редакция** | **Ұсынылатын редакция** | **Негіздеме** |
| 1 | 2 | 3 | 4 | 5 |
| **1. 2003 жылғы 9 шілдедегі Қазақстан Республикасының Су кодексі** |
|  | 66-баптың1-тармағы | 66-бап. Арнайы су пайдалану1. Мынадай құрылыстар мен техникалық құрылғыларды: ...14) судың жай-күйіне әсер ететін басқа да техникалық құрылғыларды қолдана отырып, халықтың ауыз су және шаруашылық мұқтаждарын, ауыл шаруашылығының, өнеркәсіптің, энергетиканың, балық шаруашылығының және көліктің суға қажеттіктерін қанағаттандыру, сондай-ақ өнеркәсіптік, шаруашылық-тұрмыстық, сорғытылған және басқа да қалдық суларды ағызу үшін тікелей су объектісінен алып немесе алмай-ақ жер үсті және жер асты су ресурстарын пайдалану арнайы су пайдалануға жатады. | 66-бап. Арнайы су пайдалану1. Мынадай құрылыстар мен техникалық құрылғыларды: ...14)судың жай-күйіне әсер ететін басқа да техникалық құрылғыларды қолдана отырып, халықтың ауызсу**,** шаруашылық және **сауықтыру** мұқтаждарын, ауыл шаруашылығының, өнеркәсіптің, энергетиканың, балық шаруашылығының және көліктің**,** **санаторийлік-курорттық саланың** суға қажеттіктерін қанағаттандыру, сондай**-**ақ өнеркәсіптік, шаруашылық-тұрмыстық, сорғытылған және басқа да қалдық суларды ағызу үшін тікелей су объектісінен алып немесе алмай-ақ жерүсті және жерасты су ресурстарын пайдалану арнайы су пайдалануға жатады. |  |
| **2. «Қазақстан Республикасындағы туристік қызмет туралы» 2001 жылғы 13 маусымдағы Қазақстан Республикасының Заңы** |
|  | 1-баптың 1-2-тармақшасы | 1-бап. Осы Заңда пайдаланылатын негізгі ұғымдарОсы Заңда мынадай негізгі ұғымдар пайдаланылады:…1-2) **жоқ** | 1-бап. Осы Заңда пайдаланылатын негізгі ұғымдарОсы Заңда мынадай негізгі ұғымдар пайдаланылады:…1-2) **визит-орталық – туристік әлеует туралы ақпаратты таратуға және туристік қызметтер көрсетуге арналған ғимарат, құрылысжай, үй-жай;;** | Бүгінгі күні өзекті тренд және туристік дестинацияларға визит-орталықтарды орнату қажеттілік болып табылады. Туристік қызмет көрсетудің орталықтандырылған орнын құру мақсатында ұлттық парктерде осындай объектілердің болуының жоғары қажеттілігі байқалады. Осындай объектілерді салуға қосымша инвестициялар тарту мақсатында құрылыс кезіндегі шығындарды өтеу түрінде мемлекеттік қолдау шараларын одан әрі көрсету үшін салалық заңға осындай ұғымды енгізу қажет. |
|  | 1-баптың 7-1-тармақшасы | 1-бап. Осы Заңда пайдаланылатын негізгі ұғымдарОсы Заңда мынадай негізгі ұғымдар пайдаланылады:…7-1) туристендіру картасы – туристер қызығушылық танытатын, республикалық және өңірлік деңгейлердегі аумақтар; | **Алып тасталсын** | Қазақстан Республикасы Үкіметінің қорытындысында депутаттар ұсынған уәкілетті органның құзыретінен туристендіру картасын бекітуді алып тастауға байланысты осы тармақшаны (ұғымды) алып тастау ұсынылады *(«Қазақстан Республикасындағы туристік қызмет туралы» 2001 жылғы 13 маусымдағы ҚР Заңы 11-бабының 20-10-тармақшасы)*. |
|  | 1-баптың 13-1-тармақшасы | 1-бап. Осы Заңда пайдаланылатын негізгі ұғымдарОсы Заңда мынадай негізгі ұғымдар пайдаланылады:…13-1) туристік көрсетілетін қызметтерді өтеу – жұмыскердің Қазақстан Республикасының аумағында көрсетілген туристік қызметтерге жұмсаған шығындарын жұмыс берушінің өтеуі; | **Алып тасталсын** | Қазақстан Республикасы Үкіметінің қорытындысында депутаттар ұсынған уәкілетті органның құзыретінен туристік көрсетілетін қызметтерді өтеу қағидаларын бекіту алып тастауға байланысты осы тармақшаны (ұғымды) алып тастау ұсынылады *(«Қазақстан Республикасындағы туристік қызмет туралы» 2001 жылғы 13 маусымдағы ҚР Заңы 11-бабының 20-10-тармақшасы)*. |
|  | 11-баптың 20-10-тармақшасы | 11-бап. Уәкілетті органның құзыреті Уәкілетті орган:…20-10) туристендіру картасын бекітеді; | **Алып тасталсын** | «Қазақстан Республикасындағы туристік қызмет туралы» ҚР Заңының 14-1-бабының қолданыстағы нормасына сәйкес туристендіру картасының республикалық деңгейдегі объектілері тізбесіне енгізілген, туристік дамудың ерекше әлеуеті бар аумақ басым туристік аумақ болып табылады.Алайда, іс жүзінде ҚР МСМ 2021 жылғы 27 қазандағы № 332 бұйрығымен бекітілген туристендіру картасы функционалды дәрменсіз (пайдасыз), өйткені ЖАО ұсыныстары бойынша аумақты емес, негізінен туристік қызмет объектілерін және инвестициялық (іске асыру сатысында) немесе қолданыстағы жобаларды (мемлекеттік қолдау шараларын алған – инвестициялық преференциялар және заттай гранттар) қамтиды.Бұл ретте БТА айқындаудың негізгі мақсаты ҚР Кәсіпкерлік кодексінің 286 - бабы 5-тармағының 2) тармақшасына сәйкес инвестициялық жобалардың инвестициялық преференцияларын алу көзделді – «басым туристік аумақтарда туристің қажеттіліктерін қанағаттандыра алатын объектілерді құру кезінде заңды тұлға инвестицияларының мөлшері республикалық бюджет туралы заңда белгіленген және инвестициялық преференциялар беруге өтінім берілген күнге қолданыста болатын айлық есептік көрсеткіштің кемінде екі жүз мың еселенген мөлшерін (2022 жылға АЕК -3063 теңге есебінен 612,6 млн.теңгеден кем емес) құрайды.Бұл ретте, осындай басым туристік аумақтарды айқындау жөніндегі құзырет МСМ-де және ЖАО-да жоқ.МСМ Заңның 11-бабының 20-9) тармақшасына сәйкес басым туристік аумақтарды қалыптастыру, олардың жұмыс істеу және оларды басқару қағидаларын бекітеді. |
|  | 11-баптың 20-11- тармақшасы | 11-бап. Уәкілетті органның құзыреті Уәкілетті орган:…20-11) Қазақстан Республикасының аумағында кәмелетке толмаған жолаушыларды әуемен тасымалдау кезінде туристік өнімге қосылған билет құнын субсидиялау қағидаларын бекітеді; | 11-бап. Уәкілетті органның құзыреті Уәкілетті орган:…20-11) Қазақстан Республикасының аумағында кәмелетке толмаған жолаушыларды әуемен тасымалдау кезінде туристік өнімге қосылған билет құнын субсидиялау қағидаларын бекітеді **және туристік өнімге қойылатын талаптарды айқындайды;** | Қолданыстағы заңнамалық құзыреттер мемлекеттік қолдау шараларын алу алгоритмін ғана айқындайды.Туристік өнімге қойылатын талап жоқ. Туристік өнімге қойылатын талаптарды анықтау және түзету мүмкіндігін нормативтік тұрғыдан қарастыру қажет.Сондай-ақ, өтеу мөлшерін түзету мүмкіндігін қарастыру қажет. Орналастыру орнында кемінде 4 күн 3 түн тұру міндетін қосу ұсынылады. |
|  | 11-баптың 20-12-тармақшасы | 11-бап. Уәкілетті органның құзыреті Уәкілетті орган:…20-12) туристік көрсетілетін қызметтерді өтеу қағидаларын бекітеді; | **Алып тасталсын** | Аталған ынталандыру шарасы Туристік саланы дамытудың 2019-2025 жылдарға арналған мемлекеттік бағдарламасында 5.3.5-тармақта түпкілікті тұтынушы үшін туристік өнімдер мен туристік қызметтер құнының төмендеуін қамтамасыз ету және «Азаматтардың Қазақстанда демалуға жұмсаған шығындарын өтеу жүйесін енгізу» іс - шаралар жоспарының 78-тармағында көзделген болатын.Жұмыс берушілерге Қазақстан аумағында көрсетілген туристік қызметтер үшін жұмыскердің шығындарын бір қызметкерге 100 айлық есептік көрсеткіш шегінде өтеу құқығы беріледі деп болжанды. Бұл ретте осы шығыстарға жеке табыс салығы салынбайды.Алайда, құқық қолдану практикасын бизнес субъектілерімен талқылау және осы шараны іске асыру болжамдары барысында бұл шара жұмыс берушілерді ынталандырмайтыны белгілі болды, өйткені қызметкерге 306 300 теңге мөлшерінде турға баруға демалыс өтемақысын төлеу кезінде компания осы соманың тек 10%-ын төлеуден босатылады және іс жүзінде ЕТҚ-дан ақша қаражатын жоғалтады. Осылайша, бизнес субъектілері өз қызметкерлеріне демалыс күндерін төлеуге ынталы болмайды, өйткені қолданыстағы еңбек заңнамасы аясында сауықтыру жәрдемақысы қарастырылған. |
|  | 11-баптың 20-14-тармақшасы | 11-бап. Уәкілетті органның құзыреті Уәкілетті орган:…20-14) әрбір шетелдік турист үшін келу туризмі саласындағы туроператорлардың шығындарын субсидиялау қағидаларын бекітеді; | 11-бап. Уәкілетті органның құзыретіУәкілетті орган …20-14)әрбір шетелдік турист үшін келу туризмі саласындағы туроператорлардың шығындарын субсидиялау қағидаларын, **сондай-ақ туристік өнімге қойылатын талаптарды және әрбір шетелдік турист үшін келу туризмі саласындағы туроператорлардың шығындарын субсидиялау мөлшерін** бекітеді**;** | Қолданыстағы заңнамалық құзыреттер мемлекеттік қолдау шараларын алу алгоритмін ғана айқындайды.Туристік өнімге қойылатын талап жоқ. Туристік өнімге қойылатын талаптарды анықтау және түзету мүмкіндігін қарастыру керек.Сондай-ақ, өтеу мөлшерін түзету мүмкіндігін қарастыру қажет (орналастыру орнында кемінде 4 күн 3 түн тұру міндетін қосу ұсынылады). |
|  | 11-баптың 20-15- тармақшасы | 11-бап. Уәкілетті органның құзыреті Уәкілетті орган:…20-15) туристік қызмет объектілерін салу, реконструкциялау кезінде кәсіпкерлік субъектілері шығындарының бір бөлігін өтеу қағидаларын бекітеді; | 11-бап. Уәкілетті органның құзыреті Уәкілетті орган:…20-15) **туристі орналастыру орындарын, санаторийлік-курорттық ұйымдарды, визит-орталықтарын салу, реконструкциялау кезінде кәсіпкерлік субъектілері шығындарының бір бөлігін өтеу қағидаларын, мөлшерін және сомасының шекті мәндерін, сондай-ақ оларға қойылатын талаптарды бекітеді;** | Қолданыстағы заңнамалық құзыреттер мемлекеттік қолдау шараларын алу алгоритмін ғана айқындайды, ал құрылыс және реконструкциялау кезінде шығындардың бір бөлігі өтелуге жататын туристік қызмет объектілерінің нақты тізбесі айқындалмаған.Бұл ретте, «туристік қызмет объектісі» ұғымы тым кең – туристердің қажеттіліктерін қанағаттандыратын барлық туристік нысандарды қамтиды.Осыған байланысты нақты объектілерді анықтау қажет: орналастыру орындары, санаторийлік-курорттық ұйымдар, өтеу шарасы қолданылатын визит-орталықтар.Сонымен қатар, қолданыстағы «Туристік қызмет туралы» Заңға сәйкес (2021 жылғы 30 сәуірдегі түзетулерді ескере отырып) уәкілетті органның шығындардың бір бөлігін өтеудің мөлшерін (пайызбен) және шекті сомасын (ұлттық валютамен) айқындау жөніндегі құзыреті жоқ.Бұл мән-жай кәсіпкерлік субъектілеріне өз қалауы бойынша өтеудің мөлшері мен сомасы бойынша өз еркімен және өз бетінше шешім қабылдау бөлігінде лауазымды адамдардың сыбайлас жемқорлық көріністері үшін алғышарттар жасайды.Сонымен бірге, уәкілетті органға туристік қызмет объектілерін салу, реконструкциялау кезінде кәсіпкерлік субъектілері шығындарының бір бөлігін өтеудің мөлшері мен шекті сомасын бекіту бойынша құзырет беру жоғарыда көрсетілген сыбайлас жемқорлық тәуекелдерін болдырмайды.Бұдан басқа, пайызбен алғандағы мөлшер және теңгемен барынша шектеу уәкілетті органның қараушы тұлғаларының көрінеу пайдакүнемдік мүдделерінің пайдасына өтеу сомалары бойынша талаптарды еркін түсіндіруге мүмкіндік бермейді.Осылайша, жоғарыда баяндалған дәлелдерді ескере отырып, лауазымды тұлғалардың іс-әрекеттері (әрекетсіздігі) үшін материалдық сыйақыны, сыйлықтарды немесе көрсетілетін қызметтерді қабылдауы алып тасталды.Талаптар ретінде іріктеудің нақты критерийлерін анықтау мақсатында (қонақ үйлер түріндегі әлеуетті тұрғын үйлерді алып тастау және т.б.) орналастыру орындары мен санаторийлер үшін кемінде 15 нөмір белгілеу; тиісті заңға тәуелді актілерді дайындау шеңберінде туристік қауымдастықпен талқылау қорытындылары бойынша визит-орталықтар үшін кемінде 3 туристік қызмет көрсету және басқа да өлшемшарттар ұсынылады. |
|  | 11-баптың 20-16-тармақшасы | 11-бап. Уәкілетті органның құзыреті Уәкілетті орган:…20-16) кәсіпкерлік субъектілерінің тау шаңғысы курорттарына арналған жабдықтар мен техника сатып алу бойынша шығындарының бір бөлігін өтеу қағидаларын бекітеді; | 11-бап. Уәкілетті органның құзыреті Уәкілетті орган:…20-16) **кәсіпкерлік субъектілерінің тау шаңғысы курорттарына арналған жабдықтар мен техника сатып алу жөніндегі шығындарының бір бөлігін өтеу қағидаларын, мөлшерін және сомасының шекті мәндерін, сондай-ақ сатып алу бойынша шығындардың бір бөлігі кәсіпкерлік субъектілеріне өтелуге жататын тау шаңғысы курорттарына арналған жабдықтар мен техниканың тізбесін бекітеді;**  | Қолданыстағы «Туристік қызмет туралы» Заңға сәйкес (2021 жылғы 30 сәуірдегі түзетулерді ескере отырып) уәкілетті органның шығындардың бір бөлігін өтеу мөлшерін (пайызбен) айқындау жөніндегі құзыреті жоқ.Бұл мән-жай кәсіпкерлік субъектілеріне өз қалауы бойынша өтемақы мөлшері бойынша өз бетінше және өз бетінше шешім қабылдау бөлігінде лауазымды адамдардың сыбайлас жемқорлық көріністері үшін алғышарттар жасайды.Сонымен қатар, уәкілетті органға кәсіпкерлік субъектілерінің тау шаңғысы курорттары үшін жабдықтар мен техниканы сатып алу бойынша шығындарының бір бөлігін өтеу мөлшерін бекіту бойынша құзырет беру жоғарыда көрсетілген сыбайлас жемқорлық тәуекелдерін болдырмайды.Бұдан басқа, пайыздар мөлшері уәкілетті органның қараушы тұлғаларының көрінеу пайдакүнемдік мүдделерінің пайдасына өтеу сомалары бойынша талаптарды еркін түсіндіруге мүмкіндік бермейді.Осылайша, жоғарыда баяндалған дәлелдерді ескере отырып, лауазымды тұлғалардың іс-әрекеттері (әрекетсіздігі) үшін материалдық сыйақыны, сыйлықтарды немесе көрсетілетін қызметтерді қабылдауы алып тасталды. Сонымен қатар, қолданыстағы «Туристік қызмет туралы» заңда (2021 жылғы 30 сәуірдегі түзетулерді ескере отырып) тау шаңғысы курорттары үшін жабдықтар мен техниканың нақты тізбесі айқындалмаған, оларды сатып алу бойынша шығындардың бір бөлігі кәсіпкерлік субъектілеріне өтелуге жатады. Бұл ретте, 11-баптың 20-16) тармағымен тау шаңғысы курорттары үшін жабдықтар мен техниканы сатып алу бойынша кәсіпкерлік субъектілері шығындарының бір бөлігін өтеу қағидаларын бекіту жөніндегі уәкілетті органның құзыреті белгіленген.Алайда, тау шаңғысы курорттарына арналған жабдықтар мен техниканың түпкілікті тізбесін айқындау жөніндегі құзырет болмаған кезде уәкілетті орган өтеуді жүзеге асыруға құқылы тиісті жабдық түрлері мен техниканы заңға тәуелді актілерде нормативтік түрде тіркеу мүмкін болмайды.Бұл мән-жәй Заң нормаларын өтеуге қандай жабдықты қабылдауға және қайсысын қабылдамауға болатынын анықтау бөлігінде өз бетінше және дербес түсіндіруге алғышарттар жасайды, бұл уәкілетті органның қараушы тұлғаларының көрінеу пайдакүнемдік мүдделерінің пайдасына сыбайлас жемқорлық құрамдас бөлігінің көрінісі болып табылады.Осыған байланысты, РБК-нің 2020 жылғы 02 қыркүйектегі № 24 шешімін ескере отырып, тау шаңғысы курорттары үшін сатып алу шығындарының бір бөлігі кәсіпкерлік субъектілеріне өтеуге жататын жабдықтар мен техниканың нақты тізбесін айқындау ұсынылады: 1) арқанды жолдар (траволаторлар (таспалы көтергіштер), бугель (шынжырлы көтергіш), арқанды-креслолы жол, кабина түріндегі гондольды жол, комби (құрамдастырылған жол (креслолары бар кабина), бейби лифт (тіреусіз ілмекті көтергіш);2) трассаларды жасанды қарсыздандыру жүйесі (ұтқыр қар генераторлары (тасымалданатын), стационарлық қар генераторлары, қар мылтықтары мен зеңбіректері); 3 ) қар тығындау техникасы (ратрактар). |
|  | 11-баптың 20-18-тармақшасы | 11-бап. Уәкілетті органның құзыреті Уәкілетті орган:…20-18) кәсіпкерлік субъектілерінің санитариялық-гигиеналық тораптарды күтіп-ұстауға арналған шығындарының бір бөлігін субсидиялау қағидаларын бекітеді; | 11-бап. Уәкілетті органның құзыреті Уәкілетті орган:…20-18) **туристер үшін тартымды орындарда және оларға баратын жолдарда кәсіпкерлік субъектілерінің санитариялық-гигиеналық тораптарды күтіп-ұстауға арналған шығындарының бір бөлігін субсидиялау қағидалары мен мөлшерлерін, сондай-ақ оларға қойылатын талаптарды бекітеді;** | Нақтылау (СГТ-қа қойылатын талаптар, олардың орналасуы, субсидиялау мөлшері), аумақтарды айқындау, кәсіпкерлік субъектісінің міндеттерін орындау мониторингінің тәртібін айқындау мақсатында қолданыстағы құзыретке толықтыру қажет.Қолданыстағы заңнамалық құзыреттер мемлекеттік қолдау шараларын алу алгоритмін ғана айқындайды.Тұжырымдаманы жетілдіру және СГТ-ны ажырату ұсынылады:- елді мекендерде - СГТ жеке тұрған станционарлық немесе жылжымалы құрылыс ретінде;- жол бойындағы сервис объектілері мен визит орталықтарында объектіге қосылған СГТ;Жалпы талаптарды анықтау: қозғалысы шектеулі халық үшін қолжетімді унитаздармен, раковиналармен, желдету жүйелерімен, жарықтандыру құралдарымен жеке гигиена құралдарымен жабдықталған ерлерге және әйелдерге арналған кабинкаллары бар абаттандырылған дәретхана.Субсидиялар мөлшерін түзету мүмкіндігін көздеу, сондай-ақ шағымдар түсу және QR-код арқылы субсидиялауды тоқтату тәртібін айқындау қажет. |
|  | 11-баптың 20-19- тармақшасы | 11-бап. Уәкілетті органның құзыреті Уәкілетті орган:…20-19) кәсіпкерлік субъектілерінің жол бойындағы сервис объектілерін салу бойынша шығындарының бір бөлігін өтеу қағидаларын бекітеді; | 11-бап. Уәкілетті органның құзыретіУәкілетті орган …20-19) **кәсіпкерлік субъектілерінің жол бойындағы сервис объектілерін салу бойынша шығындарының бір бөлігін өтеу қағидалары мен мөлшерін, сондай-ақ жол бойындағы сервис объектілерінің тізбесін және оларға қойылатын талаптарды бекітеді;** | Нақтылау (тізбе, өтеу мөлшері), кәсіпкерлік субъектісінің міндеттерін орындау мониторингінің тәртібін айқындау мақсатында қолданыстағы құзыретке толықтыру қажет.«Жол бойындағы қызмет көрсету объектісі» ұғымы тым кең: мысалы, қонақ үйлер, сыртқы жарнама, медициналық көмек объектілері және т.б. Осыған байланысты тізбені анықтау қажет: мотель, қонақ үй, кемпинг, автожанармай құю станциясы, тамақтану орны, сауда орны;Сондай-ақ, өтеу мөлшерін түзету мүмкіндігін қарастыру қажет. |
|  | 11-баптың 20-20-тармақшасы | 11-бап. Уәкілетті органның құзыреті Уәкілетті орган:…20-20) туристік қызметті жүзеге асыратын кәсіпкерлік субъектілеріне сыйымдылығы жүргiзушiнiң орнын қоспағанда, сегiзден астам отыратын орны бар автомобиль көлік құралдарын сатып алу бойынша шығындардың бір бөлігін өтеу қағидаларын бекітеді; | 11-бап. Уәкілетті органның құзыреті Уәкілетті орган:…20-20) **туристік қызметті жүзеге асыратын кәсіпкерлік субъектілеріне сыйымдылығы жүргізушінің орнын қоспағанда, сегізден астам отыратын орны бар автомобиль көлік құралдарын сатып алу бойынша шығындардың бір бөлігін өтеу қағидаларын, мөлшерін және сомасының шекті мәндерін, сондай-ақ оларға қойылатын талаптарды бекітеді;** | Пайдалану мерзімі бойынша талап жоқ. Жаңа, сондай-ақ 3 жылдан аспаған, бірақ бұрын пайдаланылмаған (жүгіріссіз) туравтобустарды анықтау ұсынылады.Сондай-ақ өтеудің мөлшері мен шекті сомасын түзету мүмкіндігін көздеу қажет. |
|  | 11-баптың 20-26-тармақшасы | **Жоқ** | 11-бап. Уәкілетті органның құзыреті Уәкілетті орган:…**20-26) шығындардың бір бөлігін субсидиялауды алу кезеңінде санитариялық-гигиеналық тораптарды, сондай-ақ туристі орналастыру орындарын, санаторийлік-курорттық ұйымдарды, визит-орталықтарын, тау шаңғысы курорттарына арналған жабдықтар мен техниканы, жол бойындағы сервис объектілерін, жүргізушінің орнын қоспағанда, сыйымдылығы сегізден астам отыратын орны бар автомобиль көлік құралдарын кәсіпкерлік субъектісі шығындардың бір бөлігінің өтемін алған күннен бастап бес жыл ішінде иеліктен шығармау және нысаналы пайдалану мониторингін жүзеге асыру қағидаларын бекітеді;** | Кәсіпкерлік субъектісінің алған міндеттемелерінің орындалуына мониторинг жүргізу, сондай-ақ кәсіпкерлік субъектісінің жауапкершілігін арттыру мақсатында жүзеге асырылады.«Туристік қызмет туралы» қолданыстағы заңға сәйкес (2021 жылғы 30 сәуірдегі түзетулерді ескере отырып) уәкілетті органның да, ЖАО-ның да санамаланған жабдықтарды/техниканы/автокөлікті /туробъектілерді иеліктен шығармау және мақсатты пайдалану мониторингі бойынша, сондай-ақ иеліктен шығарған жағдайда жазалау шараларын қабылдау бойынша құзыреті жоқ.Осыған байланысты, мониторинг жүргізу процесін лауазымды адамдар өз қалауы бойынша дербес белгілеуі мүмкін, бұл сыбайлас жемқорлық салдарын болжайды.Осыған байланысты, мониторинг жүргізу процесін лауазымды адамдар өз қалауы бойынша дербес белгілеуі мүмкін, бұл сыбайлас жемқорлық салдарын болжайды.Сыбайлас жемқорлыққа қарсы сараптаманың осы ескертулері мен ұсынымдарын ескере отырып, сондай-ақ уәкілетті органда және ЖАО-да «Қазақстан Республикасындағы туристік қызмет туралы» Қазақстан Республикасы Заңының шеңберінде мониторинг жүргізу бойынша құзыретінің жоқтығын назарға ала отырып, тау шаңғысы курорттарында жабдықтар мен техниканы иеліктен шығармау, мақсатты пайдалану мониторингі бойынша талаптарды және бұзушыларға қатысты жазалау шараларын енгізу қажет, тиісті қағидаларды әзірлеу және оларды бекіту құзыреті ҚР МСМ-ге беріледі. |
|  | 12-баптың 1-тармағының 13-14-тармақшасы | **Жоқ** | 12-бап. Облыстардың, республикалық маңызы бар қалалардың, астананың, аудандардың, облыстық маңызы бар қалалардың жергілікті атқарушы органдарының (әкімдіктерінің) құзыреті 1. Облыстың, республикалық маңызы бар қаланың, астананың жергілікті атқарушы органы:…**13-14) туристі орналастыру орындарын, санаторийлік-курорттық ұйымдарды, визит-орталықтарын, тау шаңғысы курорттарына арналған жабдықтар мен техниканы, жол бойындағы сервис объектілерін, жүргізушінің орнын қоспағанда, сыйымдылығы сегізден астам отыратын орны бар автомобиль көлік құралдарын кәсіпкерлік субъектісі шығындардың бір бөлігінің өтемін алған күннен бастап бес жыл ішінде иеліктен шығармау және нысаналы пайдалану мониторингін жүзеге асырады;**  | Кәсіпкерлік субъектісінің алған міндеттемелерінің орындалуына мониторинг жүргізу, сондай-ақ кәсіпкерлік субъектісінің жауапкершілігін арттыру мақсатында жүзеге асырылады.«Туристік қызмет туралы» қолданыстағы заңға сәйкес (2021 жылғы 30 сәуірдегі түзетулерді ескере отырып) уәкілетті органның да, ЖАО-ның да санамаланған жабдықтарды/техниканы/автокөлікті /туробъектілерді иеліктен шығармау және мақсатты пайдалану мониторингі бойынша, сондай-ақ иеліктен шығарған жағдайда жазалау шараларын қабылдау бойынша құзыреті жоқ.Осыған байланысты, мониторинг жүргізу процесін лауазымды адамдар өз қалауы бойынша дербес белгілеуі мүмкін, бұл сыбайлас жемқорлық салдарын болжайды.Сыбайлас жемқорлыққа қарсы сараптаманың осы ескертулері мен ұсынымдарын ескере отырып, сондай-ақ уәкілетті органда және ЖАО-да «Қазақстан Республикасындағы туристік қызмет туралы» Қазақстан Республикасы Заңының шеңберінде мониторинг жүргізу бойынша құзыретінің жоқтығын назарға ала отырып, тау шаңғысы курорттарында жабдықтар мен техниканы иеліктен шығармау, нысаналы пайдалану мониторингі бойынша талаптарды және бұзушыларға қатысты жазалау шараларын енгізу қажет. Жергілікті атқарушы органдарға тиісті құзырет беру керек, өйткені өтелетін барлық тізбектегі объектілері жергілікті жерлерде пайдаланылады. |
|  | 12-баптың 1-тармағының 13-15-тармақшасы | **Жоқ** | 12-бап. Облыстардың, республикалық маңызы бар қалалардың, астананың, аудандардың, облыстық маңызы бар қалалардың жергілікті атқарушы органдарының (әкімдіктерінің) құзыреті 1. Облыстың, республикалық маңызы бар қаланың, астананың жергілікті атқарушы органы:…**13-15) басым туристік аумақтар шекараларының шектерін айқындайды;** | «Қазақстан Республикасындағы туристік қызмет туралы» ҚР Заңының 14-1-бабының қолданыстағы нормасына сәйкес туристендіру картасының республикалық деңгейдегі объектілерінің тізбесіне енгізілген туристік дамудың ерекше әлеуеті бар аумақ басым туристік аумақ болып табылады.Алайда, іс жүзінде ҚР МСМ 2021 жылғы 27 қазандағы № 332 бұйрығымен бекітілген туристендіру картасы функционалды дәрменсіз (пайдасыз), өйткені ЖАО ұсыныстары бойынша аумақты емес, негізінен туристік қызмет объектілерін және инвестициялық (іске асыру сатысында) немесе қолданыстағы жобаларды (мемлекеттік қолдау шараларын алған – инвестициялық преференциялар және заттай гранттар) қамтиды.Бұл ретте БТА айқындаудың негізгі мақсаты ҚР Кәсіпкерлік кодексінің 286-бабы 5-тармағының 2-тармақшасына сәйкес инвестициялық жобалардың инвестициялық преференциялар беруі көзделді.Қолданыстағы заңнама бойынша осындай басым туристік аумақтар шектерінің шекараларын айқындау құзыреті МСМ-де және ЖАО-да жоқ. Заңның 11-бабы 20-9-тармақшасына сәйкес МСМ басым туристік аумақтарды қалыптастыру, олардың жұмыс істеуі және оларды басқару қағидаларын бекітеді.Ал жергілікті атқарушы органға осы түзету енгізілген жағдайда бизнес субъектілері инвестициялық преференциялар алуға құқылы объектілерді құру кезінде БТА-ның аумақтық шекараларын айқындау жөніндегі өкілеттіктер берілетін болады.  |
|  | 14-1-бап | **14-1-бап. Басым туристік аумақтар**1. Туристендіру картасының республикалық деңгейдегі объектілері тізбесіне енгізілген, туристік дамытудың ерекше әлеуеті бар аумақ басым туристік аумақ болып табылады.2. Қазақстан Республикасының заңнамасына сәйкес кәсіпкерлік қызметті жүзеге асыратын жеке және заңды тұлғалар басым туристік аумаққа қатысушылар болып табылады.3. Басым туристік аумақ: синергетикалық әсер есебінен аумақтың туристік нарықтағы бәсекеге қабілеттілігін арттыру; туристік қызмет субъектілері жұмысының тиімділігін арттыру;туризмді дамытудың неғұрлым перспективалы нүктелерінде ресурстарды (материалдық, зияткерлік және басқаларын) шоғырландыру мақсатында құрылады.4. Басым туристік аумақтарда туристің қажеттіліктерін қанағаттандыра алатын объектілерді салу Қазақстан Республикасының заңнамасына сәйкес жүзеге асырылады. | **14-1-бап. Басым туристік аумақтар****1. Туристік дамытудың ерекше әлеуеті бар аумақ басым туристік аумақ болып табылады, оның шегін жергілікті атқарушы органдар айқындайды.** 2. Қазақстан Республикасының заңнамасына сәйкес кәсіпкерлік қызметті жүзеге асыратын жеке және заңды тұлғалар басым туристік аумаққа қатысушылар болып табылады. 3. Басым туристік аумақ:  синергетикалық әсер есебінен аумақтың туристік нарықтағы бәсекеге қабілеттілігін арттыру; туристік қызмет субъектілері жұмысының тиімділігін арттыру;туризмді дамытудың неғұрлым перспективалы нүктелерінде ресурстарды (материалдық, зияткерлік және басқаларын) **шоғырландыру**; **басым туристік аумақтар шегінде туристің қажеттіліктерін қанағаттандыра алатын объектілерді құру кезінде заңды тұлғаларға инвестициялық преференциялар беру мақсатында құрылады.**4. Басым туристік аумақтарда туристің қажеттіліктерін қанағаттандыра алатын объектілерді салу **және олар бойынша инвестициялық преференциялар беру** Қазақстан Республикасының заңнамасына сәйкес жүзеге асырылады. | Туристендіру картасының республикалық деңгейдегі объектілерінің тізбесі туристік дамудың ерекше әлеуеті бар басым туристік аумақтарды қамтымайды, өйткені объектілер деп тікелей мемлекеттік қолдау шарасын алған инвестициялық немесе өзге жоба түсініледі.Осыған байланысты БТА аумағының шегін айқындау жөніндегі құзыретті жергілікті атқарушы органдарға бекіту ұсынылады, ал 11-баптың 20-10) -тармақшасын функционалдық дәрменсіздігіне байланысты туристендіру картасы қажеттілігінің болмауына байланысты алып тасталсын.Бұл ретте БТА айқындаудың негізгі мақсаты ҚР Кәсіпкерлік кодексінің 286-бабы 5-тармағының 2- тармақшасына сәйкес инвестициялық жобалардың инвестициялық преференцияларын алу көзделді – «басым туристік аумақтарда туристің қажеттіліктерін қанағаттандыра алатын объектілерді құру кезінде заңды тұлға инвестицияларының мөлшері республикалық бюджет туралы заңда белгіленген және инвестициялық преференциялар беруге өтінім берілген күнге қолданыста болатын айлық есептік көрсеткіштің кемінде екі жүз мың еселенген мөлшерін (2022 жылға АЕК -3063 теңге есебінен 612,6 млн.теңгеден кем емес) құрайды.Бұл ретте, осындай басым туристік аумақтарды айқындау жөніндегі құзырет МСМ-де және ЖАО-да жоқ.МСМ Заңның 11-бабы 20-9-тармақшасына сәйкес басым туристік аумақтарды қалыптастыру, олардың жұмыс істеуі және оларды басқару қағидаларын бекітеді. |
|  | 14-4-бап | **Жоқ** | **14-4-бап. Туристік саланы мемлекеттік қолдау шаралары****Туристік саланы дамыту үшін мемлекеттік қолдаудың мынадай шаралары ұсынылады:****1) кәмелетке толмаған жолаушыларды Қазақстан Республикасының аумағында әуемен тасымалдау кезінде туристік өнімге қосылған билеттің құнын субсидиялау;****2) келу туризмі саласындағы туроператорлардың әрбір шетелдік турист үшін шығындарын субсидиялау;****3) туристі орналастыру орындарын, санаторийлік-курорттық ұйымдарды, визит-орталықтарын салу, реконструкциялау кезінде кәсіпкерлік субъектілері шығындарының бір бөлігін өтеу;****4) кәсіпкерлік субъектілерінің тау шаңғысы курорттарына арналған жабдықтар мен техника сатып алу жөніндегі шығындарының бір бөлігін өтеу;****5) кәсіпкерлік субъектілерінің санитариялық-гигиеналық тораптарды күтіп-ұстауға арналған шығындарының бір бөлігін субсидиялау;****6) кәсіпкерлік субъектілерінің жол бойындағы сервис объектілерін салу жөніндегі шығындарының бір бөлігін өтеу;****7) туристік қызметті жүзеге асыратын кәсіпкерлік субъектілеріне жүргізушінің орнын қоспағанда, сыйымдылығы сегізден астам отыратын орны бар автомобиль көлік құралдарын сатып алу жөніндегі шығындардың бір бөлігін өтеу.** | Салалық заң шеңберінде мемлекеттік қолдау шараларының толық тізбесін айқындау үшін «Туристік қызмет туралы» ҚР Заңында жекелеген жаңа баппен толықтыру мақсатында. |

|  |  |
| --- | --- |
| **Қазақстан Республикасы****Парламенті Мәжілісінің****депутаттары**  | **Н. Сабильянов****П. Казанцев** |
|  | **Е. Смышляева****А. Баққожаев** |
|  | **Р. Қожасбаев****И. Смирнова** |